Izrada radioničkog crteža predmeta

**Radionički crtež** detaljni je prikaz svih dijelova predmeta (pozicije s pripadajućim mjerama), koji se nalazi unutar okvira sa sastavnicom.



**Okvir** je četverokut normiranih dimenzija unutar kojeg se nalazi sastavnica i radionički crtež.

To je područje unutar kojega se mora nalaziti crtež.

Svaki crtež mora u donjem desnom kutu imati **zaglavlje** koje služi za upisivanje osnovnih podatka potrebnih za identifikaciju i promjenu crteža (sl. 2.1.4).

Zaglavlje mora sadržavati slijedeće podatke:

- naziv predmeta

- broj crteža

- naziv poduzeća ili ustanove

- mjerilo

- imena i popise osoba odgovornih za sadržaj crteža

- usklađenost podataka sa standardom

Zaglavlje radioničkog crteža, uz prethodno navedene podatke, dodatno mora sadržavati i:

- oznake materijala

- pozicijski broj

- težinu

- dimenzije sa dodatkom za obradu

- rubriku u kojoj se unosi broj sklopnog crteža kojemu crtež pripada


**Sastavnica** je sastavni dio tehničke dokumentacije crteža. Smještena je na crtežu ili odvojeno.

Kada je smještena na crtežu crta se skupa sa zaglavljem.


U sastavnicu se upisuju svi dijelovi prikazanog predmeta u cilju pravilnog korištenja crteža.

Sastavnica se ispisuje odozdo prema gore (sl. 2.1.5, npr. Poz. 1 Matica M 30, Poz. 2 Vijak M 16x60, Poz. 3 "Imbus" vijak M 16, ...).

Slika 2.1.4 Zaglavlje radioničkog crteža 2. Tehničko crtanje 12 Slika 2.1.5 Dimenzije zaglavlja i sastavnice




Slika 2.1.4 Zaglavlje radioničkog crteža



Slika 2.1.5 Dimenzije zaglavlja i sastavnice


Pri crtanju moramo voditi brigu o tome da nam pozicije budu smještene unutar okvira, da ne izlaze izvan, odnosno da kote i kotni brojevi ne dotiču rubove okvira kao ni sastavnicu.

Tehnički crtež na kojem se nalaze svi dijelovi tehničke tvorevine naziva se **sastavni crtež**. Taj crtež nema sve potrebne mjere, ali ima sve dijelove spojene u jednu cjelinu, tj. prikazuje predmet kako izgleda kada ga sastavimo.



**Pozicijski brojevi**povezuju dijelove prikazane na crtežu sa sadržajem sastavnice. Oni se upisuju u sastavnici u za to predviđeni stupac, a na crtežu se upisuju pored dijela koji označavaju.

Pozicijski brojevi se na crtežu upisuju dvostruko veći od kotnih brojeva i potcrtavaju se kratkom debelom crtom koja se povezuje tankom crtom s odgovarajućim dijelom crteža. Crta koja povezuje pozicijski broj s dijelom na crtežu naziva se **pokazna crta**. Pokazne crte se ne smiju sjeći međusobno, a samo izuzetno mogu se sjeći s mjernim crtama. Primjer primjene pozicijskih brojeva na crtežu prikazan je na slici .1



*Slika 1.  Primjer primjene pozicijskih brojeva*